stanford-oval/wikipedia huggingface dataset:
Ruplavero

Ruplavero oli Suomessa 1840–1924 käytössä ollut veroruplien perusteella määräytynyt maavero. Aiemmin verot suoritettiin monenlaisina luonnontuotteina ja monen eri perusteen mukaan, mikä vaikeutti veronkantoa ja verojen tilityksiä.  Maatilojen tuottokykyyn perustuvaa maaverojärjestelmää yksinkertaistettiin 1840 siten, että vanhojen monien veronosoitusten sijaan otettiin käyttöön vain yksi veronosoitus. Veronosoitus oli ilmoitus maatilan maaveron suuruuden laskemisessa käytettävästä veroperusteesta eli veroluvusta ja niistä veroparseleista eli veroesineistä (esimerkiksi rahaa, viljan jyviä, voita tai talia), jotka maaverona kannettiin.
1840-luvulla toimeenpannussa maaverojen järjestelyssä otettiin käyttöön yhden ainoan veronosoituksen lisäksi monien verolukujen sijaan yksi ainoa veroluku eli verorupla. Uudistuksen jälkeen suurin osa veroista suoritettiin ruplaverona eli osaksi rahana ja osaksi muutamana luonnontuotteena. Laki ruplaveron lakkauttamisesta annettiin 29. marraskuuta 1924 ja se tuli voimaan vuoden 1925 alussa.
Aiheesta muualla

Ruplavero, Tietosanakirja osa 8, palsta 382. Tietosanakirja-osakeyhtiö 1916
M/S Ejdern

| M/S Ejdern |
| --- | --- |
 M/S Ejdern Kyrkogårdössä
Tyyppi:  Autolautta
Lippuvaltio:   Ahvenanmaa
Kotipaikka:  Maarianhamina
Omistaja:  Ahvenanmaan maakunta
Luovutettu:  1978
Tekniset tiedot
Jääluokitus:  1A
Hyttipaikkoja:  0
Hyttejä:  0
Matkustajia:  200
Autokapasiteetti:  23 henkilöautoa, 4 rekkaa
M/S Ejdern saapumassa Sottungaan
M/S Ejdern on vuonna 1977 valmistunut, Ålandstrafikenin operoima autolautta, joka liikennöi Ahvenanmaan saaristossa. Ejdernin nimi tarkoittaa suomeksi haahkaa.
Ejdern kulkee nykyisin kesällä Långnäsistä Kökariin ja talvella M/S Grisslanin sijaan Snäcköstä Långnäsiin. Aiemmin alus liikennöi pitkään Kustavin ja Brändön välillä, 1980-luvun puoleenväliin asti myös Långnäsiin.
Aluksessa on niukasti matkustajatiloja, mutta yläkannella on kuitenkin pieni salonki. Lisäksi yläkannelta voi matkan ajaksi vuokrata pienen hytin, jossa on sohva ja sängyt sekä pöytä, jonka päällä on hytin hintaan sisältyvää pientä purtavaa.
Perjantai-iltana 6. lokakuuta 2023 M/S Ejdern ajoi karille Ahvenenmaan Brändöössä.
Maitolavan prinsessa

| Maitolavan prinsessa Anita Hirvonen |
| --- | --- | --- |

Studioalbumin tiedot
 Julkaistu: 1993
 Formaatti: LP, CD
 Tyylilaji: iskelmä
 Kesto: 34.22
 Levy-yhtiö: Sonet
Anita Hirvosen muut julkaisut
| 50-luvun sykkeessä 1991 | Maitolavan prinsessa 1993 | Ei itketä lauantaina 1994 |
Maitolavan prinsessa on Anita Hirvosen studioalbumi vuodelta 1993.
Kappaleet

Maitolavan prinsessa – 3.27
Rakkauden ruusu – 2.59
Auta alkuun kyyneleet – 3.48
Käy pöytään vaan – 3.32
Kelpaako seura – 3.06
Hullut haaveet – 2.51
Vielä ja vielä – 3.35
Suru jäi sydämeen – 2.56
Ei kun ei – 2.59
Poimi minut nyt – 3.01
Taas täällä oon – 3.38
Aiheesta muualla

Maitolavan prinsessa discogs.com -sivustolla
Luettelo Euroopan avaruusjärjestön projekteista

Tämä on luettelo Euroopan avaruusjärjestön projekteista.
Käynnissä olevat projektit > Laukaistut

ADM-Aeolus - kaukokartoitussatelliitti
Alphabus - tietoliikennesatelliitti
ATV - ISS-avaruusaseman huoltoalus (miehittämätön)
BepiColombo - Merkuriusluotain
CHEOPS - avaruusteleskooppi
Cluster - magnetosfääriä tutkivien satelliittien parvi (4 kpl)
Columbus - ISS-avaruusasemamoduuli (miehitetty)
CryoSat 2 - kaukokartoitussatelliitti
GAIA - avaruusteleskooppi
Galileo - navigaatiosatelliitti (yhteensä 30 kpl, joista kaksi laukaistu syksyllä 2011 ja kaksi 2012).
GMES Sentinel - kaksi satelliittia, jotka laukaistaan 2013–2014
Hubble - on avaruusteleskooppi (NASAn missio)
INTEGRAL - satelliitti on avaruusteleskooppi
James Webb -avaruusteleskooppi (yhteistyössä NASA:n ja Kanadan avaruusjärjestön kanssa)
Jupiter Icy Moon Explorer (juice) - tutkii Jupiterin kuita
ISS - kansainvälinen avaruusasema
Mars Express - luotain
METOP - sääsatelliitti
PROBA-V - kaukokartoitus
SMOS - kaukokartoitussatelliitti
SOHO (Solar and Heliosperic Observatory) - Aurinkoluotain
Solar Orbiter - Aurinkoluotain (laukaistu helmikuussa 2020)
SWARM - satelliittiparvi (laukaisu huhtikuussa 2013)
XMM-Newton - röntgenteleskooppi on avaruusteleskooppi
Käynnissä olevat projektit > Tulevat laukaisut

PROBA-3 - kaukokartoitus, laukaistaan 2023
Suunnitellut projektit

LISA - gravitaatioaaltoja mittaavat 3 satelliittia (yhdessä NASAn kanssa)
Menneet projektit

Artemis - tietoliikennesatelliitti
Cassini-Huygens - luotain
Double Star - satelliitit (kiinalainen missio)
ECS-tietoliikennesatelliitit (4 kpl) 1983-1988
ENVISAT-1 - kaukokartoitussatelliitti
ERS - kaukokartoitussatelliitti (2 kpl)
EXOSAT - röntgensatelliitti
Giotto - komeettaluotain laukaistiin Ariane 1-kantoraketilla 2. heinäkuuta 1985. Ohjelma lopetettiin 23. heinäkuuta 1992.
GOCE - kaukokartoitussatelliitti
Herschel-infrapunaobservatorio oli avaruusteleskooppi, joka laukaistiin vuonna 2009. Se lopetti toimintansa 29. huhtikuuta 2013.
Hipparcos-satelliitti (High Precission Parallax Collecting Satellite) laukaistiin 8. elokuuta 1989 Ariane 4-kantoraketilla. Sen tehtävä oli mitata tähtien paikkoja. Projekti loppui elokuussa 1993.
LISA Pathfinder - satelliitti
MARECS - 2 tietoliikennesatelliittia toimi vuosina 1981-1984 merenkulun apuna.
Meteosat-satelliitit (5 kpl) 1977-1997 toimivat GEO-radalla kuvaten Maan sääolosuhteita. ESA kehitti ne siirsi EUMETSATin käytettäviksi.
Olympus-tietoliikennesatelliitti 1989-1993
OST-tietoliikennesatelliitti 1978-1991
Planck - satelliitti, tehtävänä kartoittaa kosmista taustasäteilyä, laukaistu 2009.
Rosetta - luotain
SMART-1 - Kuuluotain
Ulysses-aurinkoluotain
Venus Express - planeettaluotain
Peruutetut ja keskeytetyt projektit

Eddington - ESAn avaruusteleskooppi
Hèrmes – tämä avaruussukkulaprojekti keskeytettiin 1990-luvulla
Opiskelijasatelliitit

Sloshsat FLEVO - opiskelijasatelliitti, nesteiden käyttäytymistä mikrogravitaatio-olosuhteissa. Mikrosatelliitti kuljettaa 33,5 litraa vettä ja mittalaitteita. Se laukaistiin avaruuteen 13. helmikuuta 2005.
SSETI Express - opiskelijoiden toteuttama mikrosatelliitti, jonka kehitystä ESA on tukenut. Se oli olennaisesti yliopisto-opetukseen toteutettu mikrosatelliitti. Satelliitti laukaistiin 27. lokakuuta 2005 venäläisellä Kosmos-3M-kantoraketilla. Satelliitin sähköjärjestelmä ei toiminut kiertoradalla.
Kantoraketteja

Ariane 1 – kantoraketti
Ariane 2 – kantoraketti
Ariane 3 – kantoraketti
Ariane 4 – kantoraketti
Ariane 5 – kantoraketti
Sojuz – kantoraketti (venäläinen)
Vega – kantoraketti
ESA:n edeltäjän, ESRO:n, satelliitteja

COS-B oli avaruuden gammasäteilyä kartoittava satelliitti, joka laukaistiin 9. elokuuta 1975.
ESRO 1A (laukaisu 2. lokakuuta 1968, tutkimuskohde ionosfääri), ESRO 1B (laukaisu 1. lokakuuta 1969, tutkimuskohde röntgensäteily), ESRO 2B (laukaisu 17. toukokuuta 1968, tutkimuskohde röntgensäteily) ja ESRO 4 (laukaisu marraskuussa 1972, tutkimuskohteena aurinko ja ionosfääri)
EXOSAT oli röntgensatelliitti, joka laukastiin 26. toukokuuta 1983. Se toimi 9. huhtikuuta 1986 asti. Se oli 3-akselistabiloitu, 500 kg painava satelliitti, joka käytti 260 W sähkötehoa. Se lensi hyvin elliptisellä radalla (perigeumi 365 km, apogeumi 200000 km). Sen rakensi saksalainen MBB-tehdas, joka nykyisin osa EADS Astrium-yhtiötä.
GEOS-1, GEOS-2. Nimensä mukaisesti lensivät geostationaarisella kiertoradalla. Laukaisut tapahtuivat 20. elokuuta 1977 ja 14. heinäkuuta 1978.
HEOS-1 ja HEOS-2 (Highly Eccentric Orbit Satellite) lensivät nimensä mukaisesti hyvin elliptisillä Maan kiertoradoilla (perigeum 400 km, apogeum yli 200000 km). Satelliitit painoivat 108 kg ja 117 kg. Ne laukaistiin 5. joulukuuta 1968 ja 31. tammikuuta 1972. Ne tutkivat muun muassa aurinkotuulta.
ISEE-2 tutki Aurinko-Maa-yhteisvaikutusta; se laukaistiin 23. lokakuuta 1977.
IUE laukaistiin 26. tammikuuta 1978 (UV-astronomia).
TD-1 oli UV-astronomiasatelliitti, joka laukaistiin Thor-Delta-kantoraketilla 11. maaliskuuta 1972. Kiertoradan korkeus 514–533 km. Ratatason kaltevuus 97,6 astetta. Se tutki röntgensäteilyä ja gammasäteilyä sekä teki koko taivaan kartoituksen UV-säteilyn aallonpituusalueessa. Siitä seurasi 15000 tähden luettelo.
Epäonnistuneet projektit

Europa-kantoraketti - ELDO:n projekti
Aiheesta muualla

Our Missions Euroopan avaruusjärjestö (englanniksi)
Mars Express -luotain.
Hipparcos-satelliitti ESTECissä testattavana.
Rock ’n’ Roll Music

| Rock'n'Roll Music The Beatles |
| --- | --- | --- |

Kokoelmalevyn tiedot
 Äänitetty : 1962 - 1976
 Julkaistu: 7. kesäkuuta 1976
 Tuottaja(t): George Martin, Phil Spector
 Tyylilaji: rock and roll
 Kesto: 73.45
 Levy-yhtiö: Capitol, Parlophone
The Beatlesin muut julkaisut
| The Beatles 1967-1970 1973 | Rock'n'Roll Music 1976 | The Beatles at the Hollywood Bowl 1977 |
Rock'n'Roll Music on The Beatlesin kokoelma-albumi vuodelta 1976. Kaksilevyinen LP sisältää 28 kappaletta. Nimensä mukaisesti se sisältää yhtyeen rock and roll -tyylisiä kappaleita.
Kappaleet

Kaikki kappaleet ovat Lennon/McCartney säveltämiä ja sanoittamia, jollei ole toisin ilmoitettu.
Kappaleet > Puoli 1

1. "Twist and Shout" (Medley-Russell)
2. "I Saw Her Standing There"
3. "You Can't Do That"
4. "I Wanna Be Your Man"
5. "I Call Your Name"
6. "Boys" (Dixon-Farrell)
7. "Long Tall Sally" (Johnson/Penniman/Blackwell)
Kappaleet > Puoli 2

1. "Rock and Roll Music" (Berry)
2. "Slow Down" (Williams)
3. Medley: "Kansas City/Hey, Hey, Hey, Hey" (Leiber/Stoller)/(Penniman)
4. "Money (That's What I Want)" (Bradford/Gordy)
5. "Bad Boy" (Williams)
6. "Matchbox" (Perkins)
7. "Roll Over Beethoven" (Berry)
Kappaleet > Puoli 3

1. "Dizzy Miss Lizzy" (Williams)
2. "Any Time at All"
3. "Drive My Car"
4. "Everybody's Trying to Be My Baby" (Perkins)
5. "The Night Before"
6. "I'm Down"
7. "Revolution"
Kappaleet > Puoli 4

1. Back in the U.S.S.R.
2. "Helter Skelter"
3. "Taxman" (Harrison)
4. "Got to Get You into My Life"
5. "Hey Bulldog"
6. "Birthday"
7. "Get Back" (album version)
M/S Emanuele d’abundo primo

| M/S Emanuele d’abundo primo |
| --- | --- |

Nykyinen reitti:  Napoli–Ischia
Kotipaikka:  Napoli
Rakennustelakka:  Aalborg Værft A/S, Aalborg, Tanska
Luovutettu:  1972
Tekniset tiedot
Pituus:  74,15 m
Leveys:  16,57 m
Syväys:  3,80 m
Bruttovetoisuus:  2225 brt
Nettovetoisuus:  726 nrt
Koneisto:  2 × Nohab-Polar SF 112 VS-D diesel (Wärtsilä)
Koneteho:  2648 kW
Nopeus:  14.5 kn
Matkustajia:  800
Autokapasiteetti:  100
M/S Emanuele d'abundo primo (IMO 7215290) on Tanskassa vuonna 1972 nimellä M/S Scania valmistunut autolautta. Sen rakensi Aalborg Værft A/S Aalborgissa. Aluksen valmistuttua se luovutettiin 11. toukokuuta 1972 malmölaiselle Svenska Rederi Ab Öresundille. Liikenne aloitettiin Juutinraumassa välillä Limhamn (Malmö) – Dragør (Kööpenhamina). Alus siirtyi vuonna 1977 AB Sundfartin omistukseen, sitten vuonna 1981 Scandinavia Ferry Linesille ja 1991 se rekisteröitiin SweFerry AB:lle. Lokakuussa 1999 virolainen Saaremaa Laevakompanii osti aluksen. Viimeisen vuoronsa Juutinraumassa se ajoi 30. lokakuuta. Keväällä 2000 alus lähti Viroon oltuaan talven aikana laiturissa Helsingborgissa. Liikenne aloitettiin toukokuussa 2000 välillä Rohuküla – Heltermaa ja Virtsu – Kuivastu. Huhti-kesäkuussa 2001 alus on aikarahdattuna Färsaarilla, sen jälkeen se palasi Viroon aiemmille reiteille. Sama toistui myös seuraavana kesänä. Vuoden 2005 toukokuusta elokuuhun laiva ajoi reitillä Ventspils – Mõntu, sen jälkeen kuukauden ajan Rohuküla – Heltermaa, josta palasi edellä mainitulle reitille. Vuonna 2010 alus myytiin italialaiselle Medmar Navi Spa:lle ja se sai uuden nimen Emanuele d'abundo primo. Se aloitti liikenteen välillä Napoli – Ischia.
Emanuele d’abundo primo (etualalla) Napolissa.
Aiheesta muualla

Fakta om fartyg – tietoa ja kuvia M/S Scaniasta (ruotsiksi)
M/S Scania SSC Ferriesin sivuilla (aikatauluja) (englanniksi)
Manda (saari)

Manda
Moskeijan rauniot Takwassa Manda saarella.
| --- | --- |
Sijainti:  Lamu Kenia
Saariryhmä:  Lamun saaristo
muokkaa - muokkaa wikitekstiä - muokkaa Wikidataa
Manda on Lamun saaristoon kuuluva saari Kenian rannikolla. Se tunnetaan kahdesta raunioituneesta satamakaupungista, Manda Townista ja Takwasta. Saarella sijaitsee Lamun saariston ainoa lentokenttä.
Saari on tunnettu luksushotelleistaan ja sitä on pidetty yhtenä Kenian turvallisimmista turistikohteista, mutta 1. lokakuuta 2011 joukko aseistautuneita miehiä sieppasi siellä iäkkään, pyörätuolissa liikkuneen ranskalaisnaisen. Syyskuussa brittiläinen pariskunta joutui hyökkäyksen kohteeksi. Aviomies surmattiin ja vaimo siepattiin ja vietiin Somaliaan.
Mancs

Mancsin patsas
Mancs (suom. Tassu; 1994 – 22. lokakuuta 2006) oli pelastuskoirana tunnetuksi tullut saksanpaimenkoira. Sen varsinainen asuinmaa oli Unkari, ja koiran omisti László Lehóczki.
Mancsilla oli tärkeä rooli mm. Intiassa ja El Salvadorissa vuonna 2001 sattuneiden maanjäristysten pelastustöissä. Vuonna 1999 se tuli tunnetuksi pelastettuaan 3-vuotiaan tytön, joka oli viettänyt 82 tuntia loukussa İzmitin voimakkaan maanjäristyksen jäljiltä.
Mancs menehtyi keuhkokuumeeseen vuonna 2006. Sen kunniaksi on pystytetty patsas Miskolcin keskustaan.
Manda

Manda voi tarkoittaa seuraavia:
Manda, naisen etunimi, eräs nimen Amanda muunnelmista
Manda, saari Keniassa
Manda, eräs manga- ja animesarja Naruton sivuhahmoista
Meedia (assyriankielisissä lähteissä Mada tai Manda), muinainen kuningaskunta nykyisen Iranin alueella
Manda, dravidakieliin kuuluva kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manda”, voi hakea sivunnimihaulla, laajalla sivunnimihaulla tai tekstihaulla.
Rottatouille

| Rottatouille> Ratatouille |
| --- | --- |

Ohjaaja:  Brad Bird Jan Pinkava (apuohjaaja)
Käsikirjoittaja:  Jan Pinkava Jim Capobianco Brad Bird
Tuottaja:  Brad Lewis John Lasseter Andrew Stanton
Säveltäjä:  Michael Giacchino
Kuvaaja:  Sharon Calahan Robert Anderson
Leikkaaja:  Darren T. Holmes Stan Webb
Pääosat:  Patton Oswalt Ian Holm Lou Romano Brian Dennehy Peter Sohn Peter O'Toole Brad Garrett Janeane Garofalo
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures Pixar
Levittäjä:  Fórum Hungary Netflix Disney+
Ensi-ilta:   29. kesäkuuta 2007  29. kesäkuuta 2007  12. lokakuuta 2007  19. lokakuuta 2007  19. lokakuuta 2007  3. elokuuta 2007  6. syyskuuta 2007
Kesto:  111 minuuttia
Alkuperäiskieli:  englanti
Budjetti:  150 miljoonaa $
Tuotto:  623,7 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Rottatouille (Ratatouille) on Disneyn ja Pixarin tuottama animaatioelokuva vuodelta 2007. Se voitti parhaan animaatioelokuvan Oscar-palkinnon vuonna 2008.
Elokuvan alkuperäinen nimi on sanaleikki ranskalaisesta kasvisruoasta ratatouille ja englannin kielen rottaa tarkoittavasta sanasta ”rat”. Elokuvan tapahtumapaikkoihin on saatu ideoita pariisilaisesta ravintolasta La Tour d'Argent.
Vuonna 2016 Rottatouille äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Juoni

Elokuva kertoo Pariisissa asuvasta Rémy-nimisestä rotasta, joka haluaisi olla kokki. Rémy haluaa kokiksi vaikka hänen perheensä sitä vastustaa ja hän tietää, ettei ravintolamaailmassa rotta ole kovin toivottu vieras. Rémy joutuu seikkailuun ennen kuin hän pääsee laittamaan keitoksiaan Pariisin ravintolamaailman huipulla. Rotat joutuvat aina välillä hankaluuksiin ruoanhimonsa (ja ruoanlaittohimonsa) takia. Hankaluuksista kuitenkin selvitään kekseliäisyydellä ja pienillä huijauksilla.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Patton Oswalt | Aksu Palmén | Remy |
| Ian Holm | Jorma Uotinen | Skinner |
| Lou Romano | Samuel Harjanne | Linguini |
| Brian Dennehy | Jarmo Koski | Django |
| Peter Sohn | Tuomas Uusitalo | Émile |
| Peter O’Toole | Lars Svedberg | Anton Ego |
| Brad Garrett | Markus Bäckman | Auguste Gusteau |
| Janeane Garofalo | Susa Saukko | Colette |
| Will Arnett | Roman Schatz | Horst |
| Julius Callahan | Sami Garam | Lalo |
| Julius Callahan | Kari Hietalahti | François |
| James Remar | Jyrki Sukula | Larousse |
| John Ratzenberger | Pekka Lehtosaari | Mustafa |
| Teddy Newton | Jukka Voutilainen | Talon Labarthe |
| Tony Fucile | Aki Wahlman | Pompidou |
| Jake Steinfeld | Kari Tamminen | Git |
| Brad Bird | Juha Muje | Ambrister Minion |
| Stéphane Roux | Juha Varis | kertoja |
| Jack Bird | Aku Laitinen | sivuäänet |
| Lindsey Collins | Ella Pyhältö | sivuäänet |
| Lori Richardson | Kiti Kokkonen | sivuäänet |
Suomenkielisen version ohjasi Carla Rindell, ja käänsi Marko Hartama.
Aiheesta muualla

Rottatouille (orig). Finnkino. Arkistoitu 29.4.2013. Viitattu 5.4.2024.
Manchesterin pommi-isku 1996

| Manchesterin pommi-isku 1996 |
| --- | --- |
 Räjähdyspaikka vuonna 2009 jälleenrakennuksen jälkeen.
Paikka:  Corporation Street, Manchester, Englanti
Ajankohta:  15. kesäkuuta 1996  11.00–17.04
Iskutyyppi:  pommi-isku, autopommi
Kuolleita:  0
Haavoittuneita:  212
Epäilty/epäillyt:  Provisional IRA
Manchesterin pommi-isku oli terroriteko Manchesterin keskustassa 15. kesäkuuta 1996. Kaksisataa ihmistä loukkaantui, useimmat lentävistä lasinsirpaleista. Poliisi uskoo että teon takana oli IRA.
Iskusta selvinneeseen postilaatikkoon on laitettu muistokyltti.
Pommi räjähti lauantaina kello 11.20 Corporation Streetillä Arndalen ostoskeskuksen ulkopuolella. Paikallinen televisioyhtiö oli saanut varoitussoiton aamukymmeneltä.
Pommin painoksi on arvioitu 1 500 kilogrammaa. Se on suurin, mitä Britannian pääsaarella on räjäytetty. Pommi tuotiin paikalle valkoisessa pakettiautossa. Poliisi pystyi jäljittämään käytetyn auton myyjän, mutta ei koskaan löytänyt irlantilaisella korostuksella puhunutta miestä joka oli ostanut auton käytettynä joitakin päiviä aikaisemmin.
Alueelle on rakennettu uusia liiketiloja, aukio, puisto, 240 puuta ja kävelytie, joka yhdistää katedraalin keskustaan.
MSG

MSG tai msg voi tarkoittaa seuraavia:
MSG, Madison Square Garden, neljän New Yorkissa sijainneen areenan nimi
MSG, Madison Square Garden, yhdysvaltalainen viihdealan yritys
MSG, Meteosat Second Generation, Euroopan sääsatelliittijärjestön sääsatelliitti
MSG, monosodium glutamate, natriumglutamaatti
MSG, Michael Schenker Groupin studioalbumi vuodelta 1981
.msg, Microsoft Outlookin sähköpostitiedostojen tiedostopääte
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MSG”, voi hakea sivunnimihaulla, laajalla sivunnimihaulla tai tekstihaulla.
Raphael (sarjakuvahahmo)

| Raphael |
| --- | --- |
 Raphael 2003.
Luoja(t):  Kevin Eastman Peter Laird
Kustantamo:  Mirage Studios (1984–2009) Image Comics (1996–1999) IDW (2011–)
Ensiesiintyminen:  Teenage Mutant Ninja Turtles nro 1 (toukokuu 1984)
Henkilötiedot
Oikea nimi:  Raphael
Status:  Aktiivinen
Pituus:  155–171 cm
Paino:  67–72 kg
Ryhmäsidokset:  Turtles
Henkilöllisyydet:  Raph Yövalvoja Silppuri
Voimat:  Ninjutsu, olympiatason ketteryys, nopeus ja vahvuus, terävä-älyinen, hallitsee kobudōa, taitava sain käsittelijä.
Suhteet
Sukulaiset:  Leonardo,  (veli),  Michelangelo, (veli), Donatello, (veli), Tikku (isä)
Raphael, tunnetaan myös nimellä Rafaello, on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 Teenage Mutant Ninja Turtles -sarjakuvalehden ensimmäisessä numerossa. Raphaelin tunnistaa punaisesta naamiosta ja hän käyttää aseenaan kahta saita.
Luonne

Raphaelia pidetään aggressiivisena, huonotuulisena, synkkämielisenä ja kapinallisena. Hän käyttäytyy usein epäsosiaalisesti. Raphael on kuitenkin nelikon teknisesti vahvin ja paras taistelija, mutta usein pilaa kykynsä liiallisella äkkipikaisuudellaan. Hänellä on myös usein riitaa Leonardon kanssa, koska he ovat veljeksistä vanhimmat ja kilpailevat johtajuudesta. Hän myös ärsyyntyy useasti nuorimpaan veljeensä Michelangeloon. Hän ei ole kuitenkaan leppymätön tai pohjimmiltaan vihamielinen veljilleen, vaan oikeasti välittää veljistään ja on hyvin suojeleva heitä kohtaan. Raphael voi toimia sekä sankarina että konnana. Hän on veljeksistä toiseksi vanhin.
Sarjakuva > Image Comics

Image jatkoi Miragen sarjakuvien tarinaa, jossa Raphaelin naama haavoittui räjähdyksessä. Tapauksen jälkeen hän piti Casey Jonesin naamiota pitkän aikaa, kunnes päätti käyttää vain silmälappua. Raphael käytti myös jonkun aikaa Silppurin haarniskaa yrittäessään hallita mafiaa psykologisesti. Hän sattui vahingossa kävelemään jalkaklaanin ja mafian väliseen ristituleen, jotka jahtasivat Raphaelia Silppurin vanhaan pajaan. Paikalla hän takoi uudenlaisen Silppurin haarniskan, jonka avulla Raphael esitti olevansa heidän vanha arkkivihollisensa. Hän onnistui voittamaan molemmat ryhmät ja sai hetken aikaa johtaa jalkaklaania.
Sarjakuva > Archie Comics

Archie Comics sovelsi 1980-luvun animaatiosarjan sarjakuvaansa ja esitteli Raphaelin, joka oli luonteeltaan hyvin samankaltainen kuin animaatiossa. Hänellä oli hetkellisesti salainen alter ego, ja hän pukeutui ihonmyötäiseen, mustaan asuun. Samaan aikaan Raphaelilla oli antropomorfinen tyttöystävä, joka oli myös ninja.
Sarjakuva > IDW

Vuonna 2011 uudistetuissa Turtles-sarjakuvissa Raphael oli yksi neljästä koe-eläimestä Baxter Stockmanin johtamassa biotekniikkayhtiössä. Hänen ja kolmen muun kilpikonnan oli tarkoituksena olla ensimmäiset supersotilasprojektin kokeilut. April nimesi hänet, hänen vielä akvaariossa ollessaan, Raphaeliksi. He joutuivat ryöstettäväksi mönjän ohella. Tikku seurasi ryöstäjiä ja puri naamaan yhtä heistä, joka pudotti kilpikonnat sisältävän säkin kadulle. Paikalle saapunut kissa yritti viedä Raphaelin, jonka Tikku onnistui pelastamaan. Hän putosi kadulle. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa loput kilpikonnista selviytyivät ja muuttuivat mönjän myötä eläinhybrideiksi. Kahdeksantoista kuukautta myöhemmin Raphael oli kuljeksinut kadulla muistamatta menneisyydestään mitään. Eräänä iltana hän sattui kuulemaan huutoa talosta, jossa oli menossa tappelu. Paikalle saapuessaan Raphael pelasti Casey Jonesin humalassa olleelta isältään, joka oli lyönyt poikaansa. Kaksikko ystävystyi ja lähti yhdessä kiertelemään New Yorkin kaduilla taistellen roistoja vastaan ja tutustuen enemmän toisiinsa.
Muissa medioissa > Animaatio

Raphael on sarjakuvan lisäksi esiintynyt animaatioissa, joissa hänestä on tehty kahdenlaisia versioita.
Muissa medioissa > Animaatio > Turtles – mutanttikilpikonnat

Raphaelin ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi Rob Paulsen, lukuun ottamatta sarjan viimeistä kautta, jossa Paulsenin korvasi Michael Gough. Suomeksi dubatuissa versioissa häntä näytteli Tom Wentzel. Raphaelin luonne muutettiin sarjakuvien vihaisesta ja huonotuulisesta hahmosta sarkastiseen viisastelijaan. Hän ja Michelangelo olivat sarjan viihdyttäjät, ja usein Raphael myös kertoi vitsejä Michelangelosta. Myös Raphaelin ystävyyssuhde muihin kilpikonniin oli erilainen sarjakuvaan nähden, sillä hän harvemmin kinasteli heidän kanssaan, eikä myöskään yrittänyt kilpailla Leonardon kanssa johtajuudesta.